﻿SINTEZE CONTEMPORANE Eroul in legăturilelui cu lumea n ramaturgia brechtiană a exercitat şi mai exercită o înrîurire in- sistentă asupra literaturii dramatice moderne, dar în privinţa ei exista înţelegeri diferite în accepţia unora, teatrul epic înseamnă o experienţă de „antiteatru" care, în expresie ultima, se constituie drept un teatru al absurdului în unele locuri apare un fel de reducţie (şi ideologică şi formală) a teatrului epic, sub forma unui teatru narativ (deşi însăşi alăturarea terme- nilor pare un nonsens) Broul, sau un purtător de cuvînt neutru al autorului, narează biografia în prim-plan, în timp ce pe alte planuri aie scenei această biografie se reface, în scene şi tablouri disparate, fie sub semnul arbitrareităţii, fie sub acela al unei argumentaţii rigide, cu concluzia rostită înaintea demonstra- ţiei Dar relatarea unor evenimente dramatice nu înseamnă totdeauna şi drama, iar natura acestui comentar la un album scenic cu episoade mai mult sau mai puţin cutremurătoare ori comice vine adesea în contradicţie cu natura dramei, care presupune conflicte prin ciocnirea directe între caractère, între idei Neîn- doios că formula poate capta atenţia şi impune uneori urmărirea stringentă a unui destin, dar este oare acest teatru narativ o posibilitate de a structura eroi durabili prin universalitate ? Un răspuns afirmativ e greu de dat O adaptare de acest fel a romanului Război şi pace, făcută de un trio german în care figurează şi Erwin Piscator, nu e decît o schema (inteligentă) a monumentalei proze, şi dacă izbutim să re- găsim cîte ceva din Bezuhov, Andrei Bolkonski, Liza, aceasta se întîmplă pentru că, mental, raportăm în permanente apariţiile fugitive de pe scenă la materialul literar cunoscut O comédie sovietică, Viori de primăvară, de Alexandr Stein, mi s-a parut a fi la limita de jos a posibilităţilor sale de dramaturg ; este, de altfel, şi dificil să recuperezi retrospectiv vreun personaj al ei : autoexpunerea lor era atît de rezumativă, încît nu se putea referi decît la una-două trăsături exterioare Drama lui Pavel Kohout O astjel de iubire e o construcţie îndemî- natică, ducînd, din nefericire, la o concluzie aberantă, în care sinuciderea (precar motivate) a unei fete e pusă pe seama întregii societăţi ; n-a fost, cred, intenţia Continuare din nr 6/1991 19 www cimec roautorului de a ne ghida spre această deducţie, dar construcţia narativă e desfă- şurată astfel încît nu lasă loc dezbaterii, argumentelor şi contraargumentelor, ci înşiră doar probe din ce în ce mai copleşitoare, culminînd eu actul sinuciderii Invitaţia făcută initial spectatorului de a judeca este retrasă în final O altă încercare a dramaturgului ceh, de a prezenta într-un comentariu propriu Ocolul pămîntului în 80 de zile, nu are ait efect decît acela de a-1 ridiculiza (nu de a făuri un persona j ridicol) pe Phi leas Fogg şi de a face unele aprecieri pamfle- tare la adresa lui Jules Verne Se pare că, în reducţia sa „narativă", teatrul epic îşi pierde în primul rînd raţiunea de a fi Experienţe analoge tentate în teatrul nostru nu sînt apreciabile, eu atît mai puţin eu cît, în unele cazuri, comentariul adresat direct publicului nu e decît un procedeu exterior, menit să încadreze ca o ramă fragedă un tablou cam vested din vremi trecute Rămîne deocamdată personajul Janei Mincu din De n-ar fi iubirile de Dorel Dorian, a cărei existenţă, mai puţin trecătoare, se releva mai aies datorită valorii originale a dramei şi faptului că printr-o anume abilitate stilistică firul naraţiunii intră adesea în ţesătura dramaturgică KĂ a* profitabile apar experienţele care tind spre universalitatea eroului, por- ■ I nind nu de la un cumul de procedee insolite, ci de la realitatea acestui erou, care, eu cît îşi extinde legăturile eu lumea, eu atît ajunge la o mai amplă conştiinţă de sine şi la un carat mai înalt de individualitate Investigaţia mai profundă în psihologia eroului şi proiectarea mai largă a personalităţii sale în viaţa socială duc şi la o rezolvare actuală a raportului între specificul national al personajului dramatic şi caracteristica sa de model uman international în această încercare neostenită a dramaturgilor valoroşi, de a reflecta noul tip de umanitate propriu realităţii noastre socialiste, şi a-1 edifica artistic, forma noua se elaborează mai anevoie ; de aceea, ne şi întîlnim adesea eu tipul nou în expresia dramei psihologice sau a comediei de situaţii Totuşi, importanţă pri­ mordiale are faptul că se descoperă mereu noi dimensiuni aie eroului real, că s-a şi créât o nouă 'tipologie şi că s-au şi ivit unele elemente noi ïn expresie care disting teatrul actual de acela al perioadei anterioare, prevestind înnoiri şi mai substanţiale Practica dramaturgică actuală confirma observaţia lui Camil Petrescu : „eu cît un organism moral e mai complex, mai adîne, mai ramificat, mai sensibil la contactul eu lumea exterioară, eu atîta e mai real Dacă, răs- frînt în interior, ia cunoştinţă de el însuşi, e încă şi mai real" * Pe aceste doua directii, Cerchez, Pavel Proca, Anghel Dobrian şi alţii s-au impus ca eroi ai timpului şi au îmbogăţit galeria de figuri contemporane a teatrului în ultima sa piesă, Moartea unui artist, Horia Lovinescu a construit o personalitate impu- nătoare, sculptorul Manole Crudu, a cărui dramă e însăşi existenta sa de demiurg în luptă eu limitele fatale aie matériel După ce o bună parte a vietii a reuşit să înfrîngă piatra, scoţîndu-şi din ea visurile voite, ajungînd la acea treaptă a puterii de creatie cînd materia inertă se lasă modelată de gînd fără nici o împotrivire, iata-1 acum, din cauza unei boli de inimă, în preajma marii înfruntări eu moartea : „M-apucă o nelinişte cumplită şi, deodată, eu mirare, văd, în sensul cel mai propriu al cuvîntului, cum realitatea se dislocă, crapă ca o pojghiţă zguduită de cutremur, se subţiază şi sub ea apare Şi totuşi, nu sînt nebun Mă contrôlez Dar, în clipele acelea de spaimă, cînd totul fuge şi se destramă, făoînd loc unei alte realitâti, necunoscute, eu nu mai sînt eu înţelegi, n-am fost în viata mea bolnav, nu m-am gîndit o data la moarte, sau, dacă m-am gîndit, a fost eu o cumplită beţie de orgoliu — că mîinile astea au învins, că plăsmuiesc altă viată, încît sub greutatea ei moartea e strivită, gonitâ nu ştiu unde " în spaima, atît de omenească şi cutremurătoare, de néant, omul acesta puternic, eu o încredere neclintitâ ïn ratiune, îşi recaută legăturile eu 1 „Opinii şi atitudini* (cronică la „Ioana d'Arc' de Bernard Shaw) Editura pentru literatura, 1962, p 333 20 www cimec rolumea, respingînd şi faptul şi ideea singurătăţii Din adîncul convingerilor sale porneste un mesaj către artiştii din lumea întreagă : „Epoca noastră este eu deosebire epoca solidarităţii deschise şi responsabile în bine sau în rău arta este, înainte de oriee, semnul puterii omului asupra haosului şi morţii " Fiului său Vlad, sculptor şi el, îi propune să lucreze, amîndoi, la proiectul său ultim Zburătorul, „o statuie care să sugereze saltul omului într-un nou ev, sa se înalţe pînă la mit" Dar tînărul e de altă concepţie artistică, nu crede în triumful raţiunii, şi-apoi o vanitate rea îl ţine într-un complex de inferioritate izolator între ei doi nu exista deocamdatà o posibilitate de relaţie Manole se întoarce spre imaginea păstrată a tinereţii sale, care e actriţa Claudia Roxan, şi pe care se pare că o mai iubeşte „Să nu pleci, Claudia — o roagă eu sinceritate Dacâ nu pot munci, numai tu îmi poţi da o certitudine, un punct de sprijin imediat, în a cărui realitate să cred" Tinereţea este însă fugace, ireversibilă, Claudia va pleca Sculptorul priveşte în jur şi o descoperă pe adolescenta Cristina, su- fletul său se deschide proaspăt către noua tinereţe a lumii, dar Cristina îl admira, i s-ar putea jertfi eu puritate, înşă îşi are lumea ei, dragostea ei, visul ei, şi Manole Crudu încearcă o nouă dezamăgire Nici Toma, al doilea fiu, tînărul savant, nu i se pare tatălui una din acele certitudini pe care le rîv- neşte, căci acesta, într-o exaltare juvenilă, opune „universului mărginit" al artei părintelui său, eel „infinit, al ştiinţei" Artistul simte cum eşuează încer- cările sale de a iesi din singurătate şi se întoarce spre bătrîna doică, cea care 1-a crescut, păstrătoarea aromei tari a pămîntului natal, dar în mintea căreia raţiunea a şi început să adoarmă, lăsînd să se trezească monştrii spaimelor ancestrale şi ai întrebărilor fără răspuns din tenebrele neştiinţei îmbogăţit dureros eu un şir de noi experienţe care nu i-au putut înlătura, ci i-au adîneit groaza de haos, artistul porneşte ultima, cea mai crîncenă şi mai splendidă luptă a vieţii sale — încleştarea hotărîtoare eu moartea Ca un Pygmalion revers, el creează o statuie îngrozitoare, în care-şi decanteazà toate spaimele, toate împurităţile sufleteşti, tot ceea ce i se pare vrăjmaş omului şi frumuseţii lumii Fizic, în urma efortului acestuia supraomenesc, va fi înfrînt de boală Dar spiritual a învins moartea şi, în clipa cînd porunceşte fiului său să distrugà imaginea morţii (şi acesta o face), artistul şi-a şi perpétuât fidnţa creatoare într-un alt om, care îi va continua opera ; pe uriaşul ei frontispiciu stà scris : „e bine să fii credincios ţie însuţi dar e mult mai important să fii credincios oamenilor" Prin aceasta, Manole Crudu a ajuns la o universală legătură eu umanitatea şi a căpătat o generalitate de proporţii impresionante Imaginea artistului care se elibereazà de o povară sufletească copleşitoare încrustînd-o în materie nu e noua ; biografiile şi autobiografiile unor mari crea- tori, descriind acest procès de o tensiune dramatică vibrantă, au furnizat lite- raturii motivul în variate ipostaze Gogol a mărturisit odată că, de fapt, toate personajele din Sujlete moarte sînt aspecte aie propriei sale naturi şi că el dorea, exprimîndu-le, să le anihileze, să le ucidă în el în literatura noastră dramatică, Octavian Goga a fost, mi se pare, primul care a folosit acest motiv, parafrazînd mitul legendar în piesa sa Meşterul Manole (1928) Un sculptor, Galea, care nu-şi poate realiza iubirea pentru o femeie căsătorită, Ana, se elibereazà de fràmîntarea sa erotica întruchipînd-o în statuia intitulatà „Atlan- tida" Acest „transfer de substantà sufdeteascà : idolul de marmurà ia locul plàs- muirii carnale se desfăşoară — apreoiazà eu îndreptàtire Eugen Lovineseu — în cadrul unei problematice pusà în valoare mai aies prin frumuseţea limbii şi patosul convingerii, într-un fluid ce trece din viaţă în artă " 2 Dar creatia lui Horia Lovineseu îi este superioarà nu numai prin extensia spiritualà a tipului şi prin forţa ideii, ci şi prin relaţionarea multiple a eroului în timp, ceea ce duce la depistarea unei 2 „Istoria literaturii romîne contemporane", p 349 21 www cimec rogeneralităţi cuprinzătoare într-o individualitate puternic desenată, la înţelegerea profundă a încadrării prezemtului nostru în contemporaneitatea universală3 Sinteza aceasta, de valoare universală, a tipului e şi punctul de stabilitate în existenţa proteică a actorului în realizarea scenică, actorul înfăptuieşte convergenţa dintre adevărul vieţii, adevărul gîndirii autorului literar şi ade- vărul propriei sale gîndiri ; cînd personajul izbuteşte, în această tripla fuziune, să capete viaţă independents, el fixează o nouă trăsătură în personalitatea acto­ rului, iar uneori defineşte esenţial personalitatea însăşi Cînd spunea că, prin dispariţia lui Nottara, voievozii ar muri încă o dată, Camil Petrescu nu emitea o butadă, ci o afirmaţie peremptorie, întemeiată pe o îndelungă observare a felului în care acest mag al scenei consacrase artistic un şir de domnitori şi-şi constituise astfel, sieşi, o efigie Dar pentru atingerea unui asemenea rezultat este nevoie de încordarea creatoare a talentului pînă la acel grad de incandescenţă cînd eroul devine un aliaj fluid de date individuale şi valori générale Marii actori au ştiut totdeauna să sugereze ramificarea legăturilor eroului eu lumea, evocînd un univers şi explicînd prin el mai profund caracteristicile personajului Cum se făureşte această minune — cînd interpretul e, pe scenă, singur, purtînd eu sine numai cuvîntul şi gestul — nu e toemai lesnicios a lâmuri Unii teoreticieni (actori, regizori, critici) sînt de parère că aici îşi spune cuvîntul hotărîtor intuiţia artis- tului ; bătrînului critic Sarcey i se părea supreme lauda ce i-o aducea lui Mounet-Sully atunci cînd îl admira nu atît pentru că 1-a înţeles pe Hamlet, ci pentru că „1-a simţit profund", personajul transformîndu-se, pentru actor, într-o „obsesie", invadîndu-1 şi fasonîndu-1 într-atîta «încît interpretul nu mai juca, ci era însuşi omul din piesă4 O altă opinie susţine ca determinant bagajul de informaţii referitoare la acţiune, considerînd intuiţia actorului ca un produs ul­ terior acumulării de cunoştinţe Teatrul epic se reazemă pe adoptarea unui punct de vedere de critică socială, în virtutea căruia jocul devine un colocviu eu publicul, asupra condiţiilor sociale conţinute în textul dramatic „Scopul efectului de distanţare este de a detaşa -«gestul social»- care e la baza tuturor evenimentelor Prin «gest social»- trebuie înţeleasă exprimarea prin mimică a relaţiilor sociale între oamenii unei epoci determinate"5 „Raporturile noastre cu lumea — susţine Jean-Louis Barrault — sînt magnetice Sîntem conduşi în descoperirea universului de instinct, experienţă, inteligenţă"8 Această expli- caţie se refera la momentele trecut, prezent şi viitor în conceperea rolului şi se prea poate să fie mai aproape de adevăr pentru că vizeazà natura procesuală a actului artistic Asa cum reflectarea fenomenelor realităţii în conştiinţă nu reprezintă o scînteiere, o luare instantanée de tipare, ci e un procès în trepte, de căutare activa, ce se verifică mereu pe sine, tot astfel formarea personajului în actor şi prin actor e un procès reflectoriu în care, pe lîngă fenomenul pre- 3 Dintr-un anume unghi de vederc, Manole Crudu se opreşte la un prag dincolo de care se afla o nouă înţelegere a cerinţelor faţă de felul de a trăi al omului între semeni şi chiar o înţelegere mai inaltă a sensului creaţiei Tragedia sa constă şi în aceea că nu mai poate păşi peste acest prag toemai cînd mintea si vointa îl hotărîseră s-o facă Nu este, desigur, o limita a autorului, ci una istorică a personajului, a cărui exisbentă se întrempe într-un punct maxim, atunci cînd cu ,,un plus de responsa- bilitate şi luciditate, caracteristic unui artist al zilelor noastre şi în special pentru artistul socialist", el „îşi distruge ultima lucrare, nu pentru a renega opera sa anterioară, ci, dimpotrivă, pentru că ultima compoziţie i-ar fi anulat opera", şi cînd ar fi început lucrarea supremă a vieţii sale „Zburătorul* Dar dacâ aceasta este conditia particulara a eroului în piesa, din punct de vedere teoretic, autorul (căruia îi aparţtn consideraţiile citate — exprimate într-un interviu acordat „Scînteii tineretului" dupa premieră) s-a stiăduit să-1 ancoreze în problematica «omului modem" se caută „să identifiée noile coordonate aie poziţiei lui fată de el însusi şi faţă de Univers" şi nu putem fia nu recunoaştem că în zugrăvirea destinului lui Manole Crudu, Horia LoYinescu dă un răspuns original, contemporan, de pe cea mai înaintată poziţie de gîndire, uneia din marile problème aie omului 4 Francisque Sarcey „Quarante ans de théâtre" (feuilletons dramatiques), Bibliothèque de» Annales politiques et littéraires, Paris, 1900 p 361 5 Bertolt Brecht, „Descrierea sumară a unei noi tehnici dd interpretare care produce un efect de distantare" (revista „Le théâtre dans le monde", vol 1V-1, 1956, p 19) 6 J L Barrault, „Nouvelles reflexions sur le théâtre", Flammarion, Paris, 1959 22 www cimec roluat de conştiinţa creatoare (rolul din piesă), intervine şi o prelucrare a ima- ginii cu material independent Se poate însuşi opinia după care actorul primeşte conţinutul rolului de la autor şi îi dă formă ? Aceasta e, din punct de vedere estetic, o erezie în lucrarea literară, personajul nu e lipsit de forma ; iar în lucrarea interpretative, conţinutul rolului scris, deşi determinant pentru perso­ najul jucat, nu este suficient, arta actorului nu e o calchiere plastic-mecanică a cuvîntului scris în fapt, în procesul de creaţie, conţinutul rolului se îmbo- găţeşte cu idei şi sentimente ale actorului, e modelât cu ajutorul observaţiilor directe aie actorului asupra vieţii Actorul creează personajul în mod necesar, legic, trecîndu-1 de la stadiul de sugestie literară la acela de reprezentare vie pe scenă ïn acest procès îndelung, plin de zbucium, în care uneori gîndirea actorului se poate depârta de realitatea rolului, are pondère decisivă calitatea materialului literar şi o pondère relative calitatea intelectualâ a actorului, capa- citatea sa de a investi rolul cu spirit, de a plasa făptura particulară a perso- najului în contextul universal Dacă eroul e astfel conceput, poate actorul sa-i restrîngă valoarea în scenâ ? Se întîmplă ; şi nu mă refer la actorii slabi şi neajutoraţi care, în întîlnirea cu personaje puternice, rămîn înfrînţi şi, ca atare, le nimicesc şi pe ele, ci la talentele veritabile care folosesc metode de creaţie anacronice sau incompatibile cu natura piesei Se întîmplă ca, în prezenţa unui erou a cărui forţă stă în gîndire, actorul sa aibă impresia că trebuie să-1 cureté de idei, pentru a-i păstra cumva nealterate afectele într-un asemenea caz, din discipol al diavolului, Richard Dudgeon se transforma într-un blajin heruvim, •devenind pastor nu la sfîrşitul spectacolului, ci la începutul lui (aşa cum s-a putut vedea într-o reprezentaţie a Teatrului din Oradea) Se mai întîmplă apoi ca personajul să fie deposedat de gînduri intime şi de porniri sufleteşti într-o raţionalizare excesivă ; n-am putut să-1 înţelegem altfel pe Inchizitorul chemat să dea lovitura de graţie Ioanei d'Arc (în spectacolul Ciocîrlia de Anouilh al trupei franceze „Vieux Colombier") decît ca un personaj-recitativ care însoţea strălucita cîntăreaţă principale cu un murmur complementar mereu în contra- timp Exista si cazuri cînd personajul este nu créât, ci confecţionat conform cu o schema prestabilită, aplicîndu-i-se o formula care nu-i convine : în Antoniu şi Cleopatra (Teatrul „Nottara"), una din numeroasele interprète aie reginei Egiptului dădea o tenta atît de temperamental-meridionalâ hieraticei stăpîni- toare încît, în cea mai mare parte a acţiunii, se găsea la pămînt, fie pentru a se zvîrcoli de bucurie ori durere, fie pentru a cere îndurare, ba chiar şi pentru a privi în sus, spre istorie — şezînd în unele împrejurări, talentul actorului ee transmuta lenes în personaj, acesta rămînînd malformat, inspirînd nu veselie ori tristeţe, ci plictiseală de viaţă Am văzut, într-o comédie italiană medievală jucată de studenţi, un Arlechino care, fiind greoi şi cam nepăsător, devenea — probabil fără voia interpretului — rău cu ceilalţi Cînd albina nu mai vrea să muncească şi să producă miere, se schimbă în viespe şi secretă fiere Şi mai sînt, neîndoielnic, şi alte cîteva mii de cazuri de incompatibilitate, par- ţială adecvare sau inadecvare Din punct de vedere principial, aceste numeroase imprejurari par a sta sub semnul a cel puţin două vicii de gîndire artistică : fie că actorul, prin străduinţă proprie ori prin sagacitatea regizorului, îşi mobi- lează spiritul cu generalităţi adăugate rolului scris, fie că interpretarea se divide în detalii şi se împotmoleşte într-o puzderie de particular]'tăţi lipsite de raportare la întreg sau incapabile să se restaureze în întreg Orice roi mare, memorabil construit, a însemnat totodată un echilibru între detalii şi ansamblu ; talentul adevărat depune o cantitate uneori impresionantă de muncă pentru a fixa inspi- raţia în tiparul cel mai potrivit, iar pentru aflarea acestui tipar sînt urmărite în principal conexiunile eroului cu celelalte personaje, cu lumea căreia îi aparţine Aceasta e şi cheia de întelegere pe care o oferă de obicei exegeza teatrală auto- rizată, în scopul cunoaşterii substanţei şi procesului de realizare a personajului „Prin transpunerea în roi — notează Nikolai Cerkasov — eu înţeleg, înainte de toate, oglindirea realistă a lumii lăuntrice a personajului, a raporturilor şi legă- turilor lui cu mediul înconjurător, precum şi a trăsăturilor sale individuale, unice şi totodată tipice pentru un mare număr de oameni Interpretîndu-i pe Polejaev 23 www cimec roşi pe Gorki, pe Petru I şi pe Alexandr Nevski, pe Miciurin şi pe Popov, a trebuit nu numai să créez portrete omeneşti veridice aie unor mari personalităţi isto- rice, dar să arăt, în acelaşi timp, epoca în care au trait ele, rolul istoric şi locul pe care 1-au ocupat în epoca respective, precum şi desfăşurarea confliotelor de clasă Trebuie să arăţi nu numai omul, locul şi rolul său în istorie, dar şi istoria însăşi "7 Cînd actorul izbuteşte această performanţă (deşi nu întotdeauna o poate explica teoretic), privitorului i se releva mereu noi frumuseţi, prilejuindu-se- uneori descoperiri surprinzătoare faţă de lectură După reprezentaţia bucureş- teană a teatrului grec „Piraikon", Liviu Ciulei a scris : „Cînd am văzut-o pe- Papatanasiu-Mavromati şi uluitoarea ei creaţie, în Electra, alături de intensitatea dramatică, de vibraţia profund tragică, m-a frapat felul cum ştia să-mi comunice, cu elementele moderne din sfera vieţii de azi, realitatea Greciei lui Sofocle Mijloacele ei de expresie erau profund réaliste, obligîndu-ne să ne amintim tot ce ştim despre Grecia antică, dar mai ales ajutîndu-ne să înţelegem realitatea relaţiilor oglindite pe scenă Mavromati ne sugera cu precizie natura socială a personajului, dar îl generaliza oarecum în ordine umană "8 „în Tosca — povesteşte Ernest Pronier, unul din biografii marii actriţe franceze Sarah Bernhardt — ea nu încarna propriu-zis un personaj istoric, dar evoca totuşi epoca Directo- riului, tirania pontificale la Roma în anul 1800 Pentru aceasta, ea lăsa loe pantomimei şi întrebuinţa un joc al fizionomiei extraordinar " 9 Capacitatea aceasta deosebită pe care o are actorul de a generaliza personajul şi a-1 încadra într-un univers tipologic este în funcţie de cantitatea de substanţă intelectualà cheltuită pentru a stabili graficul relaţiilor eroului cu lumea, natura lor specifică, şi chiar tensiunea acestora Aici, intuiţia are o con­ tribute însemnată, dar, oricît de uimitoare ar fi o intuiţie artistică, ea nu poate duce, singură, la luminarea complexităţii unui personaj, şi mai aies a pluriva- lenţei sale în istorie O probează şi împrejurarea — uneori numai dezagrea- bilă, alteori tragică — în care actori obişnuiţi, decenii de-a rîndul, cu abordarea pur si simplu „inspirata" a oricărui personaj, s-au găsit în faţa unor foarte mari dificultăţi la întîlnirea cu personaje aie dramei de idei Chestiunea nu ţine numai de mijloacele exprimării si nici numai de o metodologie a creaţiei, ci de amplitudinea unghiului de cuprindere a eroului, de perspectiva actorului asupra noilor relaţii dintre spectacolul modem şi publicul său Dacă personajul Mutter Courage e văduvit de dialectica sa specifică cu realitatea războiului, de neîncetata contradictie interioară, femeia poate apărea pe scenă ca o simplà marna denaturata „Cînd vă citiţi rolurile — atrăgea atenţia Brecht — cerce- tînd, gata să vă miraţi, căutaţi noul şi vechiul, căci vremea noastră, şi vremea copiilor noştri este timpul luptelor Noului cu Vechiul" „Speranţele negnsto- resei Courage — scria el mai départe, privitor la jocul Helenei Weigel — sînt ucigătoare pentru copiii ei ; dar disperarea fiicei mute în fata războiului apartine Noului"10 Dacă actrita înţelege numai „sufletul" personajului, atunci nici un fel de virtuozitate nu mai poate récupéra această interesantă eroină şi, din păcate^ unele interpretări au şi căzut într-o asemenea unilateralitate păgubitoare Dacă nu poartă cu sine pe scenă şi caracterul abstract de mic-burghez universal, domnul Biedermann al lui Max Frisch apare ca un oarecare caz de stupiditate- ridicolà, de un interes minor n I N Cerkasov, ,,Din însemnàrile nnui actor", E S P L A , 1952, pp 45—46 8 Intr-un intcrviu acordat „Gazetci literare", nr 7 din 13 fcbruarie 1964 9 Ernest Pronicr, „0 viată de teatru" (Sarah Rernhardt), Editions Alex Tullien, Genève 10 „Die Schauspielerin Hélène Weigel" Henschelverlag, Berlin, 1959, p 41 II Şi, la drçpt vorbind, nu e o problema care se ridică exclusiv în teritoriul dramei actuale d« idei Analiza spectrală a eroului din marile creaţii dramaturçice, întreprinsă fie de autorii lor, fie de critici lucizi, a ţintit eel mai adesea spre relevarea potenţialului său de generalitate — cînd acesta rămînea confiscat de pitorescul tipului sau de alte însuşiri particuîare De pildă, fără a se descoperi superioritatea venalâ a lui Dandanache şi felul cum rezumă caracteristicile negative ale tuturor celorlalte- personaje, nu se poate grada just comedia si nici justifica prezenţa necesar dramaturgică a individului 24 www cimec roPe de altă parte, abstracţiunile adăugate, generalizarea teoretică fără su- portul datelor individuale destramă personajul şi, nu de puţine ori, tocmai acesta e efectul unor interminabile dezbateri speculativ-psihologiste, din initia­ tive regizorală, care transforma pregătirea rolurilor într-un exordiu sisific prin lipsa de ţel practic Aglomerarea de cunoştinte générale care nu intră în ţesă- tura rolului şi nu-1 vizează direct, ci au doar menirea să zugrăvească un vag fond geografic, istoric, sociologie, macină viata personajului, fărîmiţîndu-1, înce- nuşindu-1 Cerinţa unei perspective culte asupra artei interpretării şi a unei pre- gătiri intelectuale superioare a actorului e o cerintă mai veche, dar vremea noastră şi teatrul modern îi dau o acuitate deosebită, căci acest teatru ţine seama de metamorfozele sensibilităţii publicului actual, de evoluţia générale a gustului Teatrul modem îi pretinde actorului sinteza unor vechi antinomii : intuitia să se grefeze pe cultură, improvizaţia să fie controlată de ratiune, spon- taneitatea să constituie o rezultantă a studiului meticulos, multilateral, fante- zia să nu se rătăcească de textul scris, ci să-i descopere subtextul şi supratema Şi mai presus de toate îi cere să se întîlnească eu celé mai bune modèle de umanitate contemporane, pe platforma intelectuală la care se găsesc acestea „ nu se poate concepe, e clar — sublinia ritos, eu toată dreptatea, Camil Petrescu — artist mare fără viată interioară Şi nu se poate concepe o viaţă interioară fără inteligentă profundă eu aplicaţie directă vietii, fără o sensibilitate récep­ tive faţă de o cît mai complexă varietate de senzaţii, fără o necontenitâ curio- zitate, şi fără o imensă dorinţă de a cunoaşte adevărul "12 Tocmai astfel, ca artist mare, eu o bogată viată spirituală, ne apârea Mihai Popescu în Romeo, tînărul meditativ care căuta arzător să înlăture piedicile din calea împlinirii iubirii sale, prin mijloace ce aparţineau altui timp, şi care recurgea la acelea ale vremii sale, eu deznădejde, de-abia atunci cînd era constrîns s-o facă Numai inteligenţa artistică ascuţită a lui Jean Vilar a putut să-1 contureze astfel pe bancherul Mercadet încît, fără să-i ştirbească nimic din autenticitatea istorică, să-1 facă în acelaşi timp evocator pentru comparşii săi de azi Sensibilitatea atît de receptivă a lui George Vraca a ştiut să primească nu numai toate sugestiile dramei Trenul blindât pentru rolul Pelevanov, ci sa le contopească eu celé mai felurite impresii despre personalitatea unui conducător comunist, şi astfel să conceapă eroul ca o figură impunătoare de filozof care actionează şi convinge atît prin forţa ideii, cît şi prin exemplu personal Explozia de lumină şi culoare care a fost neuitatul Arlechin goldonian al lui Marcello Moretti s-a produs după un studiu îndelungat şi anevoios, care ajungea uneori pînă la uzură fizică Truculenta extraordinară a acestei prezenţe scenice nu era gîndită independent de psihologia personajului Actorul italian a căutat pînă la epuizare modul concret de manifestare a bogatei vieti interioare a personajului şi a găsit nu artificii co- lorate, ci o suită de manifestări foarte proprii personajului, semnificînd reacţiile naturale aie acestuia (conforme eu temperamentul şi umorul său) fată de circum- stante, fapte, oameni, sunete, accidente de teren, obiecte, fată de orice solicitare exterioară previzibilă sau absolut neaşteptată Asemenea actori nu se simt stingheriţi în nici un fel de repertoriu, ei cu- ceresc o intuiţie superioară (pe care de altfel şi-o verifică necontenit printr-o informaţie vastă), făeînd priza ou rolul fără dificultăti de adaptare la genul sau De aceea, probabil, Caragiale „nu fuse se niciodată satisfăcut de vechii interpreţi ai lui A çamita, fiindcă nici unul nu reusise să dea contur real acestui exemplar tipic de necinste şi neghiobie, punînd greşit acoentul comic pe aspectul ridicol al uitucului zăpăcit, cînd cl practică, eu atîta seninatate, buzu- năreala şi şantajul Sub directa îndrumare a lui Paul Gusty, care deţinea de la Caragiale insuşi rolul intervenţki lui Dandanache în d«rznodâmîntul Scrisorii pierdiilt- (îi trebuia «unul mai ticălos decît Caţavencu şi mai imbecil decît Farfuride», ca sa treacă înaintea lor), C Belcot, fără să şarjeze, fiindcă nu e nevoie, a dat rolului o savoare nouă, lăsînd să se întrevadă sub caraghioslîcul înfăţîşării, toată turpitudinea personajului şi sub tîmpenic, toată viclenia lui" (Victor Bumbeşti, „Paul Gusty", Ed Meri- diane, Bucureşti, 1964, p 196) 12 „Opinii şi atitudini", pp 333—334 25 www cimec rostilul nepracticat pînă atunci de ei După o experienţă remarcabilă de interpret, Radu Beligan s-a găsit, la un moment dat, în faţa unei problème noi : reprezen- tarea unui rol dublu (în Şeful sectorului suflete), diferenţiat nu prin caracteris- tici exterioare, ci prin grade diverse de generalitate Gore, meteorologul, semni- fica un erou al actualităţii, o fiinţă concrete, cu frumoase însuşiri — simplitate, modestie, farmec, spirit, stîngăcie tinerească şi hotărîre Şeful, straniul activist al unui viitor sfat popular, era un personaj abstract, în care celé mai bune trăsă- turi aie lui Gore căpătau o maxima realizare, el generalizînd totodată o catégorie umană proprie prezentului nostru Actorul a realizat strălucit dubla sarcină, fără un efort exterior de compoziţie şi fără trucuri transformiste între prezenţa fizică a lui Gore şi cea a Şefului, deosebirile erau de minima importante Şi totuşi, spec- tatorul lua cunoştintă cu încîntare de doi eroi diferiti, care se despărteau, se apropiau, se urmăreau, se cercetau, într-o fină, dar permanente distante, fără să se identifiée Cred că această admirabilă reuşită actoricească s-a datorat modului extrem de nuantat m care Radu Beligan a dozat notele concrete şi cele abstracte, caracteristicile particulare şi cele générale ale fiecărei ipostaze a rolului Cine a obsei"vat atent evolutia scenică a artistului si-a dat seama că, de la prima intrare în scenă, Şeful nu-şi propune altceva decît să-i expună femeii, în casa căreia a apărut pe neaşteptate, de ce a venit, cine e, ce doreşte, care sînt raţiunile apa- riţiei sale în viata ei Actiunile fizice sînt foarte restrînse, nuantele interpretàrii se obtin din schimbări de ton şi uneorï de timbra E momentul cînd această fiinţă imaginară se desprinde din conştiinta Magdalenei şi-i vorbeşte, ferindu-se să-şi ia numaidecît forma, dar căutîndu-şi-o, pe măsură ce femeia, nemulţumită, agasata de Horatiu — legătura ei sentimentală de azi —, caută în amintire o imagine ştearsă, uitată, de demult, pentru a o reînvia Apoi, treptat, mosafirul se destinde, tonul devine mai familiar, fără să-şi piardă nuanta spéciale de ecou surd, personajul străbate încăperile parcă plutind, ia act, eu o nonşalanţă vag jovială, de mobilier şi ornamente, simtindu-se bine pe măsură ce gazda se des­ tinde şi încearcă bucuria secretâ de a vedea materializîndu-se cel mai drag vis al ei Cînd intră Gore, subţire, palid, surîzător, de parcă ar fi plecat de aici de un minut şi nu de ani, forţîndu-se să fie degajat şi reuşind să fie stînjenit de propriile mîini, de fotoliu şi mai aies de privirea arzătoare a Magdalenei, reali- zăm senzatia unui alt om, care păstrează însă aerul celuilalt Femeia, fericită, îşi revine greu din uimire ; dar, pe măsură ce-şi revine, Gore, meteorologul aflat în treacăt prin Bucureşti, îndrăgostitul tainic, emotionat foc că e chiar fată în fată cu iubita, devine mai volubil, ia în stăpînire mai hotărît locul pe care stă, povesteşte din ce în ce mai pasionat şi sincer ceea ce i se pare c-ar interesa-o pe ea şi respinge din ce în ce mai decis orice laudă care-i atinge modestia El îşi destăinuie astfel, indirect, calitătile générale de om adevărat, autentica noblete spiri- tuală care o face pe Magdalena să-1 apropie de făptura visată de sufletul ei şi îl convinge pe spectator că omul viitorului, pe care-1 vedem în cel mai frumos vis al nostru; s-a născut şi creşte aici, acum, lîngă noi, şi poate în fiecare din noi Simplitatea cuceritoare a actorului e susţinută de o intensă ideaţie, şi ar fi imposibil să se dobîndească un laconism atît de expresiv daca o gîndire adîncă n-ar directiona mişcarea, gestul şi vorbirea Expresivitatea veritabilă are în sub- stantă idei puternice şi simtiri profunde, fără ele se preschimbă în virtuozitate — dacă nu vană, în orice caz de redusă durabilitate Marele tragedian Ermete Noverli, care stăpînea o ştiintă deosebită a caracterizării pregnante a rolului prin tem­ perament, a făcut, în amurgul carierei sale, după decenii de considerabile succese, o mărturisire impresionantă fiului său : „Simt despărtirea dintre intenţiile mêle artistice şi forta mea de expresie Am încă în mine o viziune précisa, viguroasă, umană a personajului pe care trebuie să-1 reprezint ; şi această viziune e aproape perfectă Dar cînd să dau viaţă, forma, substanţă actiunilor mêle vezi ? Aici e dificultatea cîteodată insurmontabilă, martiriul secret Cînd eram tînăr, violenta expresivă putea să suplinească multe lucruri ; acum însă Publicul nu ştie eu încerc să compensez aceste lipsuri cu un şi mai aprofundat studiu despre artă, cu 26 www cimec roun şi mai mare adevăr al sentimentelor "13 Nu e confesiunea amarâ a unui om bătrîn, ci o reevaluare lucidă a unui artist care a înţeles pînă la capăt relaţia din- tre fond şi fonmă în arta interpretului, precum şi importanţa determinantă a con- ţinutului coala romînească de teatru a fost totdeauna preocupată de dezvăluirea uni- Ş versalului, a legăturilor complexe ale caracterului eu mediul Diverse étape ale istoriei teatrului au fost jalonate de personalităţi monumentale care au rezolvat problema exemplar, în manière originale I-au ajutat la aceasta cultura, spiritul cetăţenesc — vibrînd eu putere în epocile revoluţionare —, un devotament uriaş pentru public şi mai aies continultatea strînsă dintre generaţii, în sensul unui echilibru permanent între tradiţie şi inovaţie — continuitate care este o caracte- risticâ a şcolii teatrale romîneşti şi care e départe încă de a fi fost cercetată ştiinţific14 Costachi Caragiale, care profesa o artă de exaltare, nutrită de prin- cipiile teatrului romantic, şi-a modificat linia interpretării atunci cînd împreju- rările istorice au cerut teatrului o angajare mai concrete în lupta revoluţionară Treptat, „eroii excepţionali ai marilor tragedii şi ai dramei romantice — care pretind actorului acel patetism înaripat al gesturilor — trebuie să-şi piardă din trăsăturile lor strict exterioare, pentru a cîştiga în cele general omenesc veri- dice "15 Mihail Pasealy vedea rostul artei dramatice în aceea că trebuia să dea viaţă şi adevăr general unor idei abstracte Sînt foarte numeroase mărturiile care arată cum cei mai buni actori romîni ridicau la un grad înalt de generali- tate rolurile, preocupaţi fiind, cu îndrăzneală, de conexiunile concretului cu abstractul, într-o nobilă rîvnă spre universalitate Scriind despre felul cum 1-a jucat Millo pe Ciubăr-Vodă, Nottara aprecia că interpretul 1-a fixât ca „proto- tipul zănaticului ambiţios, de la care nu ne putem depărta cînd vreo creaţie de ăst fel ni s-o ivi "18 Talentul critic al lui Caragiale a semnalat pătrunzător creş- terea personajului pe care o izbutea interpretarea lui Ion Brezeanu în „tipul revoltător de trivial al Cetăţeanului turmentat din «Scrisoarea pierdută» Din acel respingător alcoolic, Brezeanu face o nesămuit de interesantă întrupare Are acest Cetăţean turmentat atîta dulceaţă în ochi şi pe buze, atîta măsură în mis- cari, atîta onestitate şi mansuetudine în suflet, încît încetează de a mai fi un tip real înjosit ; el se ridică sus şi ia proporţiile largi şi demne ale unui tip abstract : simbolul unui popor întreg "17 Maria Filotti a lăsat pagini profunde despre felul cum s-a apropiat de eroinele ibseniene, dînd o mărturie revelatorie despre traseul intelectual urmărit în depistarea corelaţiilor générale aie fiecăreia 13 Ermete Novelli, „Foglietti sparsi narranti la mia vita", Edizioni A Mondadori, Roma 1919, pp 6—7 '4 E locul să notăm aici că, în unele perioade, mai aies în deceniul al patrulea, a căpătat oare- care răspîndire la noi o pseudomemorialistică rnizerabilă, compusă din fel de fel de „aduceri aminte", redactate de gazetari de cafenea; s-au publicat prin fiţuicile de culise teatrale interviuri şi articole urma- rind a demonstra că actori romîni de mare , har" ar fi fost semidocţi şi boemi, nu-şi învăţau rolurile, n-aveau cunoştinţe despre istoria teatrului universal etc Această imagine absurdă s-a perpétuât pînâ tîrziu, iar unele ecouri se mai pot auzi, regretabil, şi azi — evident, tot prin cafenele Se ştie însă foarte bine (cum s-a ştiut dintotdeauna) că Costachi Caragiale cunoştea un repertoriu imens şi mai tot ce era demn de cunoscut ca tcorie scenică a timpului său ; Mihail Pascaly studiase la Paris arta lui Lemaître şi luase lectii de la cei mai buni profesori francezi, iar în tara pregatise unui din cele mai riguroase şi culte proiecte de organizare teatrală ; Aristizza Romanescu avusese ca profesoară la Londra pe Ellen Terry şi pe Irving (iar la Paris pc Régnier, Delaunay, Got, Sylvain) şi editase un manual de arta dramatică de incontestabilă valoare; Nottara a lăsat unele din cele mai importante contribuai istorice eu privire la arta spectacolului în a doua jumătate a secolului XIX; Lucia Sturdza Bulandra, o veritabilă erudită în domeniul ştiinţei teatrale, George Vraca şi alţii, pe care i-am cunoscut nemijlocit, nu numai ca actori, ci si ca regizori, animatori, directori de teatru, traducatori de piese, profesori de axtă dramatică, activişti civici, au avut un mare şi real prestigiu de oameni de cultura şi rămîn ca figuri de prim-plan In istoria culturii noastre Sînt numai cîteva date suniare amintind încă o data că si unele légende trebuie privite critic, cu atît mai mult atunci cînd originea lor nu se află în folclor, ci în cafeneaua bulevardiera, cu zatul căreia a fost adeseori şi în mod inconştient niînjit edificiul teatrului 15 FI Tornea, „Costachi Caragiale", E S P L A , 1954, pp 127—128 Hi C I Nottara, „Amintiri", E S P L A , 1960, p 13S 17 I L Caragiale, „Despre teatru", E S P L A , 1957, p 287 27 www cimec rodin eroine Hedda Gabier i-a amintit la început „de toate «cochetele», de toate «femeile fatale» pe care fusesem destinată, fără voia mea, să le joe " Dar pe măsură ce diseca psihologia şi rnobilurile personajului şi îl examina în conver- genţele şi divergenţele sale, Hedda i se dezvăluia ca „o reprezentantà tipică a unei categorii sociale", care se cerea înţeleasă în toate contradicţiile ei, „pe acest dublu plan, sentimental şi intelectual, dar subliniind permanent influenţa educa- ţiei şi a societăţii care i-a dat naştere" In interpretarea Ellidei din Femeia mării, actriţa şi-a déclarât de la început dezacordul hotàrît faţă de interpreted le ante- rioare, care considerau simbolistica piesei drept mistică, sau căutau în ea un „fatum", ori vedeau eroina purtînd povara unei eredităţi patologice : „în adevăr, se spune în piesă că Ellida a avut o mamă nebună Ar fi fost prea uşor, pe baza acestei eredităţi, să fac din toată frămîntarea Ellidei în cătuşele convenţiilor sociale, din toată pasiunea ei pentru libertate simbolizată de mare şi de necunos- cutul ce vine de pe întinsul ei un simplu caz patologic şi să imprim eroinei un aspect de obsedată E o tentaţie facilă şi spectaculoasă, dar care trebuie evitată Numai păstrîndu-te în cadrul realităţii şi al normaluilui dai valoare deliberârii care îi permite Ellidei să aleagă libéra" şi îl face pe spectator să perceapă drama ca o „biruinţă a realităţii asupra înehipuirii" 18 Astăzi, această înţelegere a rolului, căutarea conexiunilor générale aie per­ sonajului ca individualitate, aspiraţia spre universalitate constituie trăsături dis­ tinctive ale teatrului nostru 19 Un recent oaspete strain, care a privit atent nu numai ce era de văzut în scenă, ci si sala, şi a discutât cu spectatorii obişnuiţi mi-a déclarât uimirea sa că însuşi publicul romînesc nu urmăreşte numai jocul actorilor, ci încearcă să desluşească, în întruchiparea eroului relaţiile acestuia cu contemporaneitatea Acest public, care iubeşte pătimaş teatrul nou, e îndreptăţit să năzuiască întîlniri cu eroi ai grandioasei noastre epoci, în care să ardă flacăra pasiunii prometeice şi a spiritului faustic, să palpite inima mare a prezentului Eroul contemporan devine o punte de legătură între cultura noastră şi cea uni- vrersală, sub semnul adevărului atît de cuprinzător şi clar rostit cîndva de cel mai mare dramaturg romîn : „Mişcările lumii imprima si sufletului nostru miş- càri corespunzătoare şi, între aceste doua serii de mişcări, raporturile trebuie să fie de un chip totdeauna constant " Valentin Silvestru 18 Maria Filotti, Am aies teatrul", E P L , 1961 („Marele repertoriu — Ibsen" pp 121—135) J 9 0 cercetare mai aprofundată asupra eroului teatral în legăturile sale cu lumen ar avea de urmarit în peisajul nostru si alte problème importante, pe care studiul de fată nu le-a putut cuprinde: caracteristicile conccpţiei générale aie eroului însuşi şi formele în care cunoaşte realihatea (de asemeni în ce raport se afla cu universul cognoscibil azi), evoluţia conceptului de ierou în diferite epoci din istoria teatrului nostru şi acceplia noţiunii în diverse genuri, funcţia regiei în structurarea scenică a relaţiilor eroului şi multe altele 28 www cimec ro